In 1827 op ’n baie jong ouderdom koop FW Reitz en Michiel van Breda (Jnr.) die plaas Rhenoster fontein aan die walle van die Breede rivier naby Swellendam. Twee jaar later vertrek hy vir studies na Skotland. Na sy studies onderneem hy ’n groot landbou toer deur Europa. Hy het onder andere die Pruisiese koninklike stalle in Dresden besoek, merino kuddes in Nantes en Saxony asook die Italiaanse besproeiing stelsels gaan bekyk. Dit het die grondslag gelê vir sy idee`s oor landbou in die besonder. Sy sienings en insigte het rewolusionêre veranderings tot gevolg gehad reg deur landbou in Suid-Afrika gedurende die 1800`s. Vars van Europa skryf hy die pamflet: “Observations on the Merino” Dit is ook in 1834 deur George Greig gepubliseer. Die notas van sy Europese toer, geskryf in netjiese handskrif, saam met ander boeke, dokumente en geskrifte wat deur sy pen gevloei het, is geërf deur sy seun FW Reitz (Jnr.). FW Reitz (jnr.) is gebore op die plaas Rhenosterfontein in Swellendam distrik. Hy het nie net sy vader se naam gedra nie, maar was soos sy vader, ook ’n leier, digter en skrywer. Hy was parlementslid vir die Kaapkolonie, 5de President van die Oranje-Vrystaat, staats sekretaris van die Zuid Afrikaanse Republiek en eerste president van die Senaat van die Unie van Suid-Afrika. Tydens die Tweede Vryheids oorlog het die totale versameling dokumente en boeke van sy vader, FW Reitz (sr.) in Britse hande geval en het dit verlore geraak vir die nageslag vir ewig.
Daar het ook `n baie interressante skaapskou plaasgeving en vir die eerste keer is skape geskou by die hoofingang van die skou. Johannes Langenhoven was meestal hier betrokke.
Dankie aan Suzaan Groenewald wat met baie reelings betrokke was. Ek dink as sy saans gaan slaap droom sy net skou.... Sy het soveel energie wat `n groot bydrae gemaak het.
Ook Willem en sy span het goed gedoen met die voorbereiding van die terrein en soos gewoonlik het ons vanjaar weer een van die netjieste skoue in die land gehad. Willem is so ernstig oor die skou se terien dat hy selfs planne gemaak het om geld te spaar sodat daar genoeg verf kon wees om die skou te verf en mooi te maak. Sonder Willem en sy span se moeite en harde werk sal Swellendam skou ook nie wees wat hy is nie. Willem, ons as Swellendam skou wil jou vanaand vereer vir die jare lange diens wat jy aan hierdie instansie verrig het. Ons sal jou in die loop van die aand ook voorentoe roep.
• Tydens hierdie skou is daar vir die eerste keer `n telegram van `n skou af weggestuur sodat die uitslae van die skou die volgende dag in die pers kon verskyn.